itokolle mosebetsing oa hae, ka ha a sa sebeletse sechaba ka botshepehi. Pele ho ka neheloana ka lengolo la litletlebo la baahi, ho iloe hoa fua ditho tsa baahi monyetla oa hontsha maikutlo a bona, ka ha hone ho ena le bo Nkhono le Ntatemoho mohoanto o na. Nkhono Annah Mguni hotsoa Sebokeng Zone17 ea lilemo li-73 o ile a ntsha maikutlo a hae ka le reng, e sale a ngodisa ntlo ea RDP lilemong tse ngata tse fitileng,me le kajeno haso Fumane ntlo ea hae, me ile a hlalosa ka boemo bo a phela ho bana, mo ileng a itshela ka likhapa nakong ea puo ea hae, e le se ileng sa ama batho maikutlo haholo nakong eo. Motsamaisi kantorong ea ramotse Archie Mokonane o ile a amohela lengolo la litletlebo, bakeng sa ramotse ea sakang a khona ho finyella ka lebaka la kopano ea neng a le ho eana nakong eo, e leng Cllr. Busisiwe Modisakeng. Archie Mokonane o boletse hore o amohele lengolo la litletlebo la baahi bakeng sa Ramotse Cllr. Busisiwe Modisakeng ea sa khonang ho finyella, Mokonane o ile bollela baahi hore, ba ile ba e ba le kopano le baetapele ba baahi pele ho mohoanto ona, o re kopano ena e ne hlophisitsoe ke Ramotse Modisakeng, me' ba ile ba mema bahlanka ba mmuso oa profense ha mmoho leba sebaka sa Sedibeng ba sebetsang ka matlo, ho kenyeletsoa le setho sa komiti ea ramotse se ikarabellang ho litokelo tsa bophele le tsela ea tsamaiso ea tshebetso, e leng MMC Khomoeasera. Mokonane o re kopanong eo ba ile ba amohela litletlebo tsohle tsa baahi, tseo ba ileng ba li fumana hotsoa ho baetapele ba baahi, tseo baahi ba tobaneng le tsona, me' o re ba ile ba lumellana ka hore, ha hona le bopaki bo tsoareang malebana le manyofonyofo bo lokela hore botle ka pele, me' ramotse otla lekola bopaki bo, me' a khone ho nka mehato e matla khahlano le batho ba ntseng ba tsoela pele ka bobolu le manyofonyofo ka matlo a li-RDP. Mokonane o boletse hore hona le sehlopa sa-SIU se sebetsanang le bobolu le manyofonyofo a matlo a li-RDP, me' o ile a hlalosa hore matlo a hahoa ke profense, me masepala e na o etsa fela bo nnete ba hore batho ba fumana matlo a bona ka tsela e nepahetseng. Mokonane o phethetse puo ea hae ka hore, ba tlilo lekola litletlebo tsohle tsa baahi tse lengolong la bona la litletlebo. Me batle ba fumane tharollo, baahi ba tshoseditse ka hore, ha ho sa fumanoe tharollo ka potlako, likhetho tsa selemo se tlang litla sitiseha.